|  |
| --- |
| ΕΛΛΗΝΙΚΗ ΔΗΜΟΚΡΑΤΙΑ |
| ΤΟΕΒ ΜΠΟΪΔΑ-ΜΑΥΡΗΣ |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ |

**Πρόσληψη εποχιακού προσωπικού**

|  |  |  |  |
| --- | --- | --- | --- |
| ΠΙΝΑΚΑΣ ΠΕΡΙΕΧΟΜΕΝΩΝ | | | |
| Α/  Α | Περιγραφή θέματος | Σελίδες | |
| Από | Έως |
| 1 | Προσόντα υποψηφίων | 2 | 3 |
| 2 | Κριτήρια & δικαιολογητικά των υποψηφίων | 4 | 6 |
| 3 | Διαδικασία πρόσληψης | 7 | 7 |
| 4 | Παραπομπές Α΄ | 8 | 14 |
|  | Προσόντα τακτικού προσωπικού, άρθρο 6 ΕΚΛΚΠ | 8 | 9 |
|  | Έγγραφο σχετικό του Υπουργείου Γεωργίας | 10 | 10 |
|  | Πλήρωση θέσεων χωρίς διαγωνισμό, άρθρο 9 ΕΚΛΚΠ | 11 | 11 |
|  | Επί συμβάσει Προσωπικό, άρθρο 15 ΕΚΛΚΠ | 12 | 13 |
| 5 | ΑΣΕΠ και προσλήψεις (προσόντα, κριτήρια) προσωπικού | 15 |  |
|  | Τι πρέπει να περιλαμβάνει η προκήρυξη πρόσληψης  Προσωπικού – Τα προσόντα των υποψηφίων | 15 | 17 |
|  | Σημαντικές Σημειώσεις - Διευκρινίσεις | 17 | 18 |
| 6 | Η διαδικασία δημοσίευσης της προκήρυξης – ανακοίνω-  σης πρόσληψης του εποχιακού προσωπικού | 19 | 19 |
| 7 | Το Διοικητικό Συμβούλιο του ΤΟΕΒ μπορεί να προσλάβει το εποχιακό προσωπικό | 20 | 20 |
| 8 | Περιεχόμενο της προκήρυξης πρόσληψης | 21 | 21 |
|  |  |  |  |
|  |  |  |  |
|  |  |  |  |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**1. Προσόντα υποψηφίων**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. Προσόντα**

Στο Καταστατικό, το μόνο σχετικό άρθρο που βρίσκουμε είναι το άρθρο 46, περίπτ. 2, στο οποίο, αναφορικά με το προσωπικό, διαβάζουμε:

«2.- Ο Οργανισμός δύναται, εφόσον οι ανάγκες το επιβάλλουν να προσ­λαμβάνει υπαλλήλους για την κανονική λειτουργία του.

Ο αριθμός, η κατηγορία, η ειδικότητα, τα προσόντα και η αντιμισθία αυ­τών ρυθμίζονται με αποφάσεις του Διοικητικού Συμβουλίου του Οργανι­σμού, οι οποίες υπόκειται στην έγκριση της αρμόδιας υπηρεσίας Ε.Β. μετά από γνώμη του περιφερειακού Γνωμοδοτικού Συμβουλίου Ε.Β.».

Όμως, για να μη γίνεται κάθε φορά όλη αυτή η διαδικασία έγκρισης με­ταξύ του ΟΕΒ και των παραπάνω υπηρεσιών Εγγείων Βελτιώσεων (ή τις εποπτεύουσες υπηρεσίες), αναγράφονται στον Ε.Κ.Λ.Κ.Π. (=Εσωτερικό Κανονισμό Λειτουργίας και Κατάστασης Προσωπικού [πρώην Κ.Ε.Υ.]). αυτά που ορίζονται από την νομοθεσία. Εφόσον, στην συνέχεια υπάρχει έγκριση από τις παραπάνω υπηρεσίες Εγγείων Βελτιώσεων (ή τις εποπτεύ­ουσες υπηρεσίες), τότε όλα είναι νόμιμα (εντός δηλαδή του εγκεκριμένου Ε.Κ.Λ.Κ.Π. του ΟΕΒ).

Για την περίπτωση όμως πρόσληψης μόνιμου προσωπικού, εκεί πρέπει οπωσδήποτε να γίνει η έγκριση από τις παραπάνω εποπτεύουσες υπηρεσίες.

Το σχετικό άρθρο αναφορικά με τα προσόντα του εποχιακού προσωπι­κού αναγράφεται στον ΕΚΛΚΠ (=Εσωτερικό Κανονισμό Λειτουργίας και Κατάστασης Προσωπικού [πρώην Κ.Ε.Υ.]). Ειδικότερα αναγράφονται στο άρθρο 154 «Επί Συμβάσει Προσωπικό» (Βλέπε παρακάτω).

*(Μιλάμε πάντα για τον νέου τύπου ΕΚΛΚΠ (πρώην Κ.Ε.Υ.).*

Για να υπάρξει όμως διαφάνεια και να μη εμπλέκεται σε ενστάσεις ο ΟΕΒ ή σύρεται στις αίθουσες των δικαστηρίων άσκοπα, πρέπει να δούμε ποια είναι αυτά τα προσόντα που απαιτούνται, παρόλες τις ελλείψεις που υπάρχουν στο παραπάνω άρθρο του ΕΚΛΚΠ, το οποίο αναφέραμε.

Για τον σκοπό αυτό σκεφτόμαστε ως εξής:

Επειδή ο παραπάνω Κανονισμός, δεν προβλέπει τα πάντα (όλα τα προ­σόντα) αλλά μόνον μερικά από αυτά, ανατρέχουμε στο αριθ. πρωτ: 1Β4Α/22-12-19942 σχετικό έγγραφο του Υπουργείου Γεωργίας (Δ/νση Αξ/σης Εγγ/κών Έργων & Μηχ. Εξ/σμού, Τμήμα Β΄), που λέγει τα εξής:

«[…] Οι προσλήψεις του πάσης φύσεως προσωπικού από τους Τ.Ο.Ε.Β., οι προμήθειές τους κ.λπ. πρέπει να πραγματοποιούνται σύμφωνα με τις εκάστοτε ισχύουσες διατάξεις που διέπουν τους φορείς του ευρύτε­ρου δημοσίου τομέα».

*(Βλέπε παρακάτω το παραπάνω σχετικό έγγραφο).*

Άρα,

Με βάση το παραπάνω έγγραφο του Υπουργείου Γεωργίας (νυν Αγρο­τικής Ανάπτυξης και Τροφίμων), που μας παραπέμπει να πάρουμε τα αντί­στοιχα προσόντα του δημοσίου, κινούμαστε προς αυτή την κατεύθυνση, που επιμέρους βρίσκουμε δύο περιπτώσεις, τις εξής:

Η μια περίπτωση είναι να πάρουμε από το ίδιο το μόνιμο προσωπικό των ΟΕΒ τα προσόντα που προβλέπονται γι’ αυτούς. Αυτό αναγράφεται στο άρθρο 61 «Προσόντα τακτικού προσωπικού».

*(Βλέπε παρακάτω το παραπάνω σχετικό άρθρο).*

Αν όμως ζητάμε και άλλα-πρόσθετα προσόντα, αυτά πρέπει να έχουν επίσης την ίδια νόμιμη πηγή, δηλαδή το δημόσιο, και, άρα, τέτοια είναι όσα προβλέπονται στον ΑΣΕΠ. Επομένως, για παραπάνω πρόσθετα προσόντα, πρέπει να ανατρέξουμε στον ΑΣΕΠ και δεν πρέπει να παίρνουμε-επιλέγουμε αυθαίρετα ό,τι προσόντα θέλει ο καθένας, η κάθε διοίκηση

Γι’ αυτό και στο τέλος, αναφέρουμε τα σχετικά άρθρα του ΑΣΕΠ, προς βοήθεια του παραπάνω θέματος.

Έτσι, η κάθε διοίκηση των ΟΕΒ πρέπει να συμμορφώνεται με τα ισχύο­ντα, επειδή εκτός της περίπτωσης ακύρωσης της διαδικασίας πρόσληψης από την εποπτεύουσα αρχή, ενδέχεται να βρεθεί και ενώπιον της δικαιοσύ­νης σε περίπτωση που ο κάθε, μη επιτυχών, υποψήφιος στον ίδιο διαγωνι­σμό αμφισβητήσει την εγκυρότητα και την νομιμότητα των όρων της δια­κήρυξης-ανακοίνωσης πρόσληψης προσωπικού, όσον αφορά τα προσόντα των υποψηφίων. Και τότε η διοίκηση μπορεί να βρεθεί μπροστά σε συνέ­πειες.

Για τον λόγο αυτό, στο τέλος δημοσιεύουμε τα σχετικά που προσβλέπει ο ΑΣΕΠ, όπως εξηγήσαμε.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**2. Κριτήρια & δικαιολογητικά των υποψηφίων**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2. Κριτήρια & δικαιολογητικά υποψηφίων, εποχιακού προσωπικού**

Κι εδώ παρατηρούμε, ό,τι και παραπάνω (βλ. 1. Προσόντα εποχιακού προσωπικού). Το σχετικό άρθρο αναφορικά με τα κριτήρια-δικαιολογητικά του εποχιακού προσωπικού αναγράφεται στον ΕΚΛΚΠ (=Εσωτερικό Κα­νονισμό Λειτουργίας και Κατάστασης Προσωπικού [πρώην Κ.Ε.Υ.]). Ειδι­κότερα αναγράφονται στο άρθρο 154 «Επί Συμβάσει Προσωπικό» *(Μιλάμε πάντα για τον νέου τύπου ΕΚΛΚΠ (πρώην Κ.Ε.Υ.).*

Για να υπάρξει όμως διαφάνεια και να μη εμπλέκεται σε ενστάσεις ο ΟΕΒ ή σύρεται στις αίθουσες των δικαστηρίων άσκοπα, πρέπει να δούμε ποια είναι αυτά τα κριτήρια-δικαιολογητικά που απαιτούνται, παρόλες τις ελλείψεις που υπάρχουν στο παραπάνω άρθρο του ΕΚΛΚΠ, το οποίο ανα­φέραμε.

Για τον σκοπό αυτό σκεφτόμαστε ως εξής:

Επειδή ο παραπάνω Κανονισμός, δεν προβλέπει τα πάντα (όλα τα κρι­τήρια-δικαιολογητικά) αλλά μόνον μερικά από αυτά, ανατρέχουμε στο α­ριθ. πρωτ: 1Β4Α/22-12-19942 σχετικό έγγραφο του Υπουργείου Γεωργίας (Δ/νση Αξ/σης Εγγ/κών Έργων & Μηχ. Εξ/σμού, Τμήμα Β΄), που λέγει τα εξής:

«[…] Οι προσλήψεις του πάσης φύσεως προσωπικού από τους Τ.Ο.Ε.Β., οι προμήθειές τους κ.λπ. πρέπει να πραγματοποιούνται σύμφωνα με τις εκάστοτε ισχύουσες διατάξεις που διέπουν τους φορείς του ευρύτε­ρου δημοσίου τομέα».

*(Βλέπε παρακάτω το παραπάνω σχετικό έγγραφο).*

Άρα,

Με βάση το παραπάνω έγγραφο του Υπουργείου Γεωργίας (νυν Αγρο­τικής Ανάπτυξης και Τροφίμων), που μας παραπέμπει να πάρουμε τα αντί­στοιχα κριτήρια και δικαιολογητικά του δημοσίου, κινούμαστε προς αυτή την κατεύθυνση, που επιμέρους βρίσκουμε δύο περιπτώσεις, τις εξής:

Η μια περίπτωση είναι να πάρουμε από το ίδιο το μόνιμο προσωπικό των ΟΕΒ τα κριτήρια και δικαιολογητικά που προβλέπονται γι’ αυτούς. Αυτό αναγράφεται στο άρθρο 6 «Προσόντα τακτικού προσωπικού».

*(Βλέπε παρακάτω το παραπάνω σχετικό άρθρο).*

Αν όμως ζητάμε και άλλα-πρόσθετα προσόντα, αυτά πρέπει να έχουν επίσης την ίδια νόμιμη πηγή, δηλαδή το δημόσιο, και, άρα, τέτοια είναι όσα προβλέπονται στον ΑΣΕΠ. Επομένως, για παραπάνω πρόσθετα προσόντα, πρέπει να ανατρέξουμε και στον ΑΣΕΠ και δεν πρέπει να παίρνουμε-επιλέγουμε αυθαίρετα ό,τι προσόντα θέλει ο καθένας, η κάθε διοίκηση.

Γι’ αυτό και στο τέλος, αναφέρουμε τα σχετικά άρθρα του ΑΣΕΠ, προς βοήθεια του παραπάνω θέματος.

Έτσι, η κάθε διοίκηση των ΟΕΒ πρέπει να συμμορφώνεται με τα ισχύο­ντα, επειδή εκτός της περίπτωσης ακύρωσης της διαδικασίας πρόσληψης από την εποπτεύουσα αρχή, ενδέχεται να βρεθεί και ενώπιον της δικαιοσύ­νης σε περίπτωση που ο κάθε, μη επιτυχών, υποψήφιος στον ίδιο διαγωνι­σμό αμφισβητήσει την εγκυρότητα και την νομιμότητα των όρων της δια­κήρυξης-ανακοίνωσης πρόσληψης προσωπικού, όσον αφορά τα προσόντα των υποψηφίων. Και τότε η διοίκηση μπορεί να βρεθεί μπροστά σε συνέ­πειες.

Για τον λόγο αυτό, στο τέλος δημοσιεύουμε τα σχετικά που προσβλέπει ο ΑΣΕΠ, όπως εξηγήσαμε.

Μπορούμε να αναφέρουμε «περισσότερα κριτήρια», όπως π.χ. για την θέση του εποχιακού γραμματέα, μπορεί να ληφθούν πρόσθετα κριτήρια όπως:

α) Επαρκή γνώση του Η/Υ, κυρίως για τις θεματικές ενότητες word και excel, αποδεικνυόμενες με επίσημο αναγνωρισμένο πτυχίο.

β) Τίτλος σχετικών σπουδών (π.χ. για όσους έχουν πτυχίο ΑΕΙ, ΤΕΙ κ.λπ.)

γ) Εντοπιότητα, κ.λπ.

Επομένως, αρχικά, παίρνουμε υπόψη τα όσα αναφέρονται στα άρθρα 15 «Επί Συμβάσει Προσωπικό» και 6 «Προσόντα τακτικού προσωπικού» του ΕΚΛΚΠ (=Εσωτερικού Κανονισμού Λειτουργίας και Κατάστασης Προ­σωπικού), σχετικά με τα κριτήρια-δικαιολογητικά του προς εποχιακή εργα­σία προσωπικού,

Στη συνέχεια, μπορούμε να προσθέσουμε περισσότερα τέτοια, σύμφωνα με τα όσα ισχύουν και στο δημόσιο.

Αν όμως μπουν άλλα κριτήρια, φωτογραφικά κριτήρια (π.χ. ο υποψή­φιος να είναι πολύτεκνος σκέτο ή σε συνδυασμό με 2-3 άλλα κριτήρια), τό­τε όχι μόνο θα προκύψουν ενστάσεις, όχι μόνον θα εμπλακεί σε δικαστική περιπέτεια ο ΟΕΒ από ενστάσεις των άλλων υποψηφίων, αλλά ούτε η ίδια η εποπτεύουσα αρχή δεν θα συναινέσει, και δεν θα εγκρίνει αυτά.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Βασική υπενθύμιση:

Πάντοτε όμως για να γίνει η πρόσληψη, πρέπει να συντρέχουν και οι εξής λόγοι, παγίως:

1) Να υπάρχει πρόβλεψη των αντίστοιχων κονδυλίων-πιστώσεων στον Προϋ­πολογισμό έτους

2) Να υπάρχει σχετική απόφαση του Διοικητικού Συμβουλίου, αλλιώς η δαπάνη πληρωμής της μισθοδοσίας του είναι στον «αέρα».

3) Να υπάρχει η αντίστοιχη θέση στον ΕΚΛΚΠ (=Εσωτερικός Κανονισμός Λει­τουργίας & Κατάστασης Προσωπικού). Σε αντίθετη περίπτωση, πρέπει να υπάρχει η ανάλογη τροποποίηση-προσαρμογή του Κανονισμού αυτού.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**3. Διαδικασία πρόσληψης**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Η διαδικασία πρόσληψης προβλέπεται στο άρθρο 61 «Προσόντα τακτι­κού προσωπικού», του παραπάνω Κανονισμού (ΕΚΛΚΠ), (=Εσωτερικό Κανονισμό Λειτουργίας και Κατάστασης Προσωπικού [πρώην Κ.Ε.Υ.]).

*(Βλέπε παρακάτω το παραπάνω σχετικό άρθρο).*

Βλέπε όμως και την απάντηση στο σχετικό ερώτημα 4, παρακάτω, που έχει σχέση με το ίδιο θέμα.

(αφήσαμε παρακάτω την απάντηση, για να μεσολαβήσει η σχετική νο­μοθεσία, όπου μπορεί κανείς να δει πληρέστερα το θέμα αυτό, οπότε θα καλυφθεί σε και πολλές άλλες απορίες του).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ακολουθούν όσα άρθρα/έγγραφο αναγράφονται στις παραπομπές Α΄. –

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**4. Παραπομπές Α΄**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

4. Παραπομπές Α΄

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Άρθρο 6 ΕΚΛΚΠ (Εσωτερικός Κανονισμός Λειτουργίας & Κατάστασης Προσωπικού)

**Άρθρο 6ο**

**Προσόντα τακτικού προσωπικού.**

1.- Ο προσλαμβανόμενος για την πλήρωση οργανικής θέσης θα πρέπει να έχει τα παρακάτω προσόντα:

α) Να έχει συμπληρώσει το 21ο έτος της ηλικίας και να μην έχει υπερ­βεί το 35ο έ­τος. Προκειμένου για τον κλάδο ΠΕ το όριο ηλικίας προσαυ­ξάνεται μέχρι του 37ου έ­τους. Ειδικότερα περί γεωπόνου που έχει πείρα στα εγγειοβελτιωτικά έργα άνω των τριών (3) ετών αποδεικνυόμενη με επίσημα έγγραφα το όριο ηλικίας με απόφαση του Διοικητικού Συμβου­λίου και έγκριση της Περιφερειακής Δ/νσης Εγγείων Βελτιώσεων προσαυξάνεται μέχρι και του 40ου έτους.

β) Να έχει την Ελληνική Ιθαγένεια.

γ) Να είναι εγγεγραμμένος στα Μητρώα Δήμου ή Κοινότητας.

δ) Προκειμένου για άνδρες να έχουν εκπληρώσει τις στρατιωτικές τους υποχρεώ­σεις ή να έχουν απαλλαγεί νομίμως από αυτές. Αποκλείεται του διορισμού ο ανυπό­τακτος ή ο τελεσίδικα καταδικασθείς για λιποτα­ξία.

ε) Να μην έχει καταδικασθεί σε στέρηση των πολιτικών του δικαιω­μάτων και εφό­σον διαρκεί η στέρηση αυτή.

στ) Να μην έχει καταδικασθεί σε οποιαδήποτε ποινή για κλοπή, υπε­ξαίρεση (κοινή ή υπηρεσιακή), απάτη, εκβιασμό, πλαστογραφία, απιστία περί την υπηρεσία, παρά­βαση καθήκοντος, εγκλήματα κατά των ηθών και συκοφαντική δυσφήμηση.

ζ) Να μην έχει παραπεμφθεί με τελεσίδικο βούλευμα για κακούργημα ή για κάποιο από τα παραπάνω αδικήματα έστω και αν δεν ακολούθησε δίκη λόγω παρα­γραφής.

η) Να μην τελεί υπό απαγόρευση ή δικαστική αντίληψη.

θ) Να μην πάσχει από χρόνια ασθένεια ή αναπηρία η οποία παρακω­λύει την εκτέ­λεση εργασίας για την οποία προσλαμβάνεται. Περί αυτού αποφαίνεται γιατρός του Ι.Κ.Α. ή πρωτοβάθμιος υγειονομική Επιτροπή του Νομού.

ι) Το αντίγραφο ποινικού μητρώου πρέπει να είναι πλήρες και όχι απόσπασμα. Όλα τα παραπάνω προσόντα θα πρέπει να αποδεικνύονται με επίσημα πιστοποιητικά αρμοδίων Αρχών.

2.- Για την κατάληψη οργανικών θέσεων που αναφέρονται στον πα­ρόντα Κανονι­σμό ως ειδικά προσόντα διορισμού ορίζονται τα παρακάτω:

α) Για τη θέση του Διευθυντή, πτυχίο Γεωπόνου Ανώτατης Σχολής της ημεδαπής ή ισότιμου της αλλοδαπής.

β) Για τη θέση του Λογιστή, πτυχίο Ανώτατης Οικονομικής Σχολής ή ανάλογο πτυ­χίο Τ.Ε.Ι. ή Απολυτήριο Λυκείου ή εξαταξίου Γυμνασίου με επαρκείς γνώσεις Λογιστι­κής που να ανταποκρίνονται στις ανάγκες του Οργανισμού.

γ) Για τη θέση του Γραμματέα, πτυχίο Νομικής ή άλλης ισότιμης σχο­λής ή ανάλογο πτυχίο Τ.Ε.Ι. ή Απολυτήριο Λυκείου ή εξαταξίου Γυμνα­σίου με επαρκείς γνώσεις γρα­φομηχανής και χειρισμού ηλεκτρονικού υπολογιστή.

δ) Για τη θέση του Γεωργοτεχνίτη, Απολυτήριο Τεχνικού Επαγγελμα­τικού Λυκείου γεωργικής κατεύθυνσης ή Γενικού Λυκείου ή εξαταξίου Γυμνασίου.

ε) Για τη θέση του ηλεκτροτεχνίτη ή ηλεκτρονικού, πτυχίο και ειδικότητα ανάλογα με την ιπποδύναμη των μηχανημάτων για τα οποία θα είναι υπεύθυνος και σύμφωνα με τα οριζόμενα κάθε φορά από το Υπουργείο Βιομηχανίας.

στ) Για τη θέση του χειριστή μηχανημάτων (γεωργικών, χωματουργι­κών, κ.λπ.) η κατά νόμο προβλεπόμενη οικεία άδεια του Υπουργείου Βιομηχανίας καθώς και άδεια τύπου Α΄ του Υπουργείου Αγροτικής Ανάπτυξης & Τροφίμων.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 Το αριθμ. πρωτ. 1Β4Α/22-12-19942 σχετικό έγγραφο του Υπουργείου Γεωργίας (Δ/νση Αξ/σης Εγγ/κών Έργων & Μηχ. Εξ/σμού, Τμήμα Β΄), έχει ως εξής:

|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | | Αθήνα, 22 Δεκεμβρίου 1994 |
| ΥΠΟΥΡΓΕΙΟ ΓΕΩΡΓΙΑΣ |  | | Αριθμ. Πρωτ: 1Β4Α |
| ΓΕΝΙΚΗ Δ/ΝΣΗ ΕΓΓ/ΚΩΝ ΕΡΓΩΝ |  | |  |
| ΚΑΙ ΓΕΩΡΓΙΚΩΝ ΔΙΑΡΘΡΩΣΕΩΝ |  | |  |
| Δ/ΝΣΗ ΑΞ/ΣΗΣ ΕΓΓ/ΚΩΝ ΕΡΓΩΝ | ΠΡΟΣ: 1) Περ/κές Υπηρεσίες Εγγείων | | |
| ΚΑΙ ΜΗΧΑΝΙΚΟΥ ΕΞΟΠΛΙΣΜΟΥ |  | Βελτιώσεων | |
| ΤΜΗΜΑ Β΄ |  |  | |
|  |  | α) Διανομαρχιακού Επιπέδου | |
| Πληροφορίες: |  |  | |
| Ταχ. Δ/νση: Χαλκοκονδύλη 46 |  | β) Νομαρχιακού Επιπέδου | |
| 104 32 - Αθήνα | Έδρες τους | | |
| Τηλέφωνο: 52 30 318 |  | 2) Τ.Ο.Ε.Β. | |
| Telefax…: 52 44 414 |  | Έδρες τους | |
|  |  |  | |

«ΘΕΜΑ: Υπαγωγή των Οργανισμών Εγγείων Βελτιώσεων στις διατάξεις περί ευ­ρύτερου δημοσίου τομέα.

Σχετ…..: το με αριθμ. πρωτ. 128298/Φ. Β-1 / 14 -6-1994 έγγραφό μας.

Κατόπιν εγγράφων ορισμένων υπηρεσιών και Τ.Ο.Ε.Β. σχε­τικά με το αντικείμενο του θέματος και σε συνέχεια του ανωτέρω σχετικού με το οποίο σας κοινοποιήθηκε ο υποβληθείς με το αριθμ. πρωτ. ΔΟΑ/Φ.10/18/14579/23-5-94 έγγραφο του Υπ. Προε­δρίας Πίνακας Κρατικών Νομ. Προσώπων Ιδιωτικού Δικαίου, που εποπτεύονται από το Υπουργείο Γεωργίας και στον οποίον ανα­φέρονται και οι Τ.Ο.Ε.Β. σας γνωρί­ζουμε τα εξής:

Οι Τοπικοί Οργανισμοί Εγγείων Βελτιώσεων βάσει των δια­τάξεων του άρθρου 51 του Ν. 1892/90 «περί επαναοριοθετήσεως του δημοσίου τομέα» σε συνδυασμό προς το άρθρο 4 παρ. 6 πε­ρίπτ. γ΄ του Ν. 1943/91, περιλαμβάνονται στο δημόσιο τομέα παρά τη νομική μορφή τους ως Ν.Π.Ι.Δ. (που επιλέχθη για μεγα­λύτερη ευελιξία) λόγω του ότι έχουν καθαρώς δημόσιο χαρα­κτήρα, ανατεθειμένης σ’ αυτούς εκ του νόμου ασκήσεως υπηρε­σίας που προσιδιάζει σε Ν.Π.Δ.Δ. (διοίκηση υδάτων, ρύθμιση χρήσεως αυτών με κανονισμούς αρδεύσεως, αστυνομία υδάτων κ.λ.π.) και επιδιώ­κουν εν γένει δημόσιους σκοπούς.

Κατόπιν των ανωτέρω οι προσλήψεις του πάσης φύσεως προσωπικού από τους Τ.Ο.Ε.Β., οι προμήθειές τους κ.λπ. πρέπει να πραγματοποιούνται σύμφωνα με τις εκά­στοτε ισχύουσες διατάξεις που διέπουν τους φορείς του ευρύτερου δημοσίου τομέα.

Ο ΥΦΥΠΟΥΡΓΟΣ

ΦΛ. ΚΩΝΣΤΑΝΤΙΝΟΥ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 Άρθρο 9 ΕΚΛΚΠ (Εσωτερικός Κανονισμός Λειτουργίας & Κατάστασης Προσωπικού)

**Άρθρο 9ο**

**Πλήρωση θέσεων χωρίς διαγωνισμό.**

1.- Η πλήρωση των οργανικών θέσεων χωρίς διαγωνισμό γίνεται με επιλογή από το Διοικητικό Συμβούλιο, αφού προηγουμένως γίνει σχετική πρόσκληση δια του τύπου, η οποία πρέπει να δημοσιευθεί μια φορά σε μια τοπική εφημερίδα είκοσι (20) ημέρες τουλάχιστον πριν από την λήξη της ημερομηνίας υποβολής των δικαιολογητικών. Στην πρόσκληση θα πρέπει να αναφέρεται η θέση, το μισθολογικό κλιμάκιο, τα προσόντα και κάθε άλλη σχετική λεπτομέρεια και θα καλούνται οι εν­διαφερόμενοι όπως μέσα σε είκοσι (20) ημέρες από την δημοσίευση να υποβάλλουν σχετική αίτηση στα γρα­φεία του Οργανισμού.

2.- Οι ενδιαφερόμενοι μαζί με την αίτησή τους περί προσλήψεως θα υποβάλλουν και υπεύθυνη δήλωση του Ν. 1599/1986 στην οποία θα δη­λώνουν ότι έχουν όλα τα απαιτούμενα τυπικά προσόντα για την κατά­ληψη της θέσης και ότι σε περίπτωση πρόσληψής τους θα προσκομίσουν όλα τα απαιτούμενα δικαιολογητικά μέσα σε τα­κτή προθεσμία.

3.- Το Διοικητικό Συμβούλιο σε ειδική συνεδρίαση θα εξετάσει τις αι­τήσεις των υποψηφίων κρίνοντας την καταλληλότητα αυτών σύμφωνα με κριτήρια αξιοκρατικά και κοινωνικά, θα καταρτίσει πίνακα υποψηφίων κατά σειρά προτεραιότητας και στη συνέχεια θα προβεί στην πρόσληψη του πρώτου κατά σειρά. Ο παραπάνω πίνακας με απόφαση του Διοικητι­κού Συμβουλίου ισχύει για ένα (1) χρόνο.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 Άρθρο 15 ΕΚΛΚΠ (Εσωτερικός Κανονισμός Λειτουργίας & Κατάστασης Προσωπικού)

**Άρθρο 15ο**

**Επί Συμβάσει Προσωπικό.**

1.- Το επί συμβάσει προσωπικό προσλαμβάνεται με σύμβαση ορισμέ­νου χρόνου προς αντιμετώπιση αναγκών και εκτέλεση εργασιών που εμ­φανίζονται έκτακτα ή επο­χιακά ή για την εκτέλεση ορισμένων εργασιών που δεν είναι δυνατόν να αντιμετωπι­στούν από το τακτικό προσωπικό. Στο προσωπικό της κατηγορίας αυτής ανήκουν οι παρακάτω ειδικότητες:

α΄. Χειριστές εκσκαπτικών και χωματουργικών μηχανημάτων.

β΄. Χειριστές ελκυστήρων.

γ΄. Μηχανοτεχνίτες.

δ΄. Ηλεκτροτεχνίτες.

ε΄. Ηλεκτρονικοί.

στ΄. Τεχνίτες γενικά.

ζ΄. Εργάτες ειδικευμένοι και ανειδίκευτοι.

η΄. Υδρονομείς.

θ΄. Επόπτες Υδρονομέων.

ι΄. Επιμελητές Εισπράξεων.

ια΄. Φύλακες Έργων.

ιβ΄. Προσωπικό γραφείου γενικά.

2.- Ως προσόν για την πρόσληψη του παραπάνω προσωπικού αρκεί η ουσιαστική ικανότητα για την πλήρη εκτέλεση της εργασίας για την οποία προσλαμβάνεται. Ειδι­κότερα όμως για το προσωπικό αντλιοστα­σίων και το Υδρονομικό εκτός από την πα­ραπάνω ουσιαστική ικανότητα απαιτούνται και τα τυπικά προσόντα που αναφέρονται για μεν το πρώτο εδάφιο ε΄ παράγρ. 2 του άρθρου 6 του παρόντος, για δε το δεύτερο στην παράγρ. 1 του άρθρου 4 του Π.Δ. 499/1975.

3- Το προσωπικό αυτό προσλαμβάνεται με απόφαση του Διοικητικού Συμβουλίου ή ύστερα από σχετική εξουσιοδότηση από τον Πρόεδρο του Διοικητικού Συμβουλίου και με την προϋπόθεση ότι υπάρχουν εγκεκρι­μένες σχετικές πιστώσεις στον προϋπο­λογισμό της χρήσης.

4.- Για την πρόσληψη προσωπικού των παραπάνω κατηγοριών πλην των περιπτώ­σεων ε΄ και στ΄ της παραγράφου 1 του παρόντος άρθρου απαιτείται προηγουμένως έγγραφος ανακοίνωση με την οποία θα καλού­νται οι ενδιαφερόμενοι να υποβάλλουν εντός τακτής προθεσμίας σχετική αίτηση πρόσληψης. Στην ανακοίνωση θα αναφέρε­ται επίσης το χρονικό διάστημα ή το έργο για το οποίο γίνεται η πρόσληψη ή και τα δύο καθώς και ο τρόπος αμοιβής (με μισθό, ημερομίσθιο, ωρομίσθιο, κατ’ αποκοπή κ.λ.π.).

5.- Δεν προσλαμβάνονται στον Οργανισμό οι απολυθέντες από το Δημόσιο ή Ν.Π.Δ.Δ. ή Ν.Π.Ι.Δ. ή Οργανισμούς Κοινής Ωφέλειας για πειθαρχικά παραπτώματα ή ως ακατάλληλοι ή οι καταδικασθέντες σε στέρηση των πολιτικών τους δικαιωμάτων ή σε οποιαδήποτε ποινή για κλοπή, υπεξαίρεση, απάτη, εκβιασμό, πλαστογραφία, δω­ροδοκία, απι­στία, παράβαση καθήκοντος, εγκλήματα κατά των ηθών και συκοφα­ντική δυσφήμηση. Επίσης δεν προσλαμβάνεται ο υπόδικος με τελεσίδικο βούλευμα επί των παραπάνω πλημμελημάτων ως και οι τελούντες υπό απαγόρευση ή δικαστική αντίλη­ψη.

6.- Οι ενδιαφερόμενοι, στην αίτησή τους περί πρόσληψης, υποβάλ­λουν σχετικό δι­καιολογητικό για το απαιτούμενο κατά περίπτωση τυπικό προσόν και υπεύθυνη δή­λωση του Ν. 1599/1986 με την οποία δηλώνουν ότι δεν συντρέχουν κωλύματα της πα­ραγράφου 5 του παρόντος άρθρου.

7.- Ο προσλαμβανόμενος δηλώνει εγγράφως ότι τελεί εν γνώσει του παρόντος Κα­νονισμού και ότι αποδέχεται να υπηρετήσει με τους όρους αυτού.

8.- Σε ειδικές περιπτώσεις επιτρέπεται η ανάθεση ορισμένων εργα­σιών που ανα­φέρεται στις ειδικότητες της παραγρ. 1 του παρόντος άρ­θρου σε κατάλληλα πρόσωπα με σύμβαση ανάθεσης έργου και με κατ’ αποκοπή αμοιβή.

**9.- Το προσωπικό όλων των ειδικοτήτων του παρόντος άρθρου προσλαμβάνεται αποκλειστικά κατ’ ανώτατο όριο για χρονικό διά­στημα μέχρι πέντε (5) μήνες, με ε­ξαίρεση τους χειριστές εκσκα­πτικών μηχ/των και τους Επόπτες Υδρονομέων – Επι­μελητές Ει­σπράξεως – Φύλακες Έργων – Ηλεκτρολόγους – Ηλεκτρονικούς που προσ­λαμβάνονται κατ’ ανώτατο όριο για χρονικό διάστημα μέχρι οκτώ (8) μήνες.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ολόκληρο τον παραπάνω Κανονισμό, μπορεί να τον βρει κανείς στην ιστοσελίδα μας:

**www.drakosxar.gr** , στον κόμβο «Ο Κόσμος των ΟΕΒ»

Ο παραπάνω Κανονισμός είναι ο πιο νέος ισχύων μέχρι σήμερα (αρχές 2015), σύμφωνα με το πρότυπο του Υπουργείου Αγροτικής Ανάπτυξης & Τροφίμων.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**5. ΑΣΕΠ και προσλήψεις (προσόντα, κριτήρια) προσωπικού**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Αν θέλουμε να εμβαθύνουμε ακόμη πιο πολύ στο θέμα, ας δούμε τι ισχύει στο δημόσιο, σύμφωνα με το αριθ. πρωτ: 1Β4Α/22-12-1994 σχετικό έγγραφο του Υπουργείου Γεωργίας (Δ/νση Αξ/σης Εγγ/κών Έργων & Μηχ. Εξ/σμού, Τμήμα Β΄), που λέγει τα εξής:

«[…] Οι προσλήψεις του πάσης φύσεως προσωπικού από τους Τ.Ο.Ε.Β., οι προμήθειές τους κ.λπ. πρέπει να πραγματοποιούνται σύμφωνα με τις εκάστοτε ισχύουσες διατάξεις που διέπουν τους φορείς του ευρύτερου δημοσίου τομέα».

Γι’ αυτό, ας δούμε όμως τι προβλέπεται στο δημόσιο, στον ΑΣΕΠ ειδικότε­ρα, για το παραπάνω θέμα, ώστε να τείνουμε, αν θέλουμε, να εξομοιούμαστε με αυτό, κυρίως για λόγους διαφάνειας κλπ:

**Τι πρέπει να περιλαμβάνει η προκήρυξη πρόσληψης προσωπικού**

**Τα προσόντα των υποψηφίων**

Κατά το άρθρο 16 του ΑΣΕΠ «Προκήρυξη θέσεων – υποβολή αιτήσε­ων», αφού προηγηθεί απόφαση του Δ.Σ. για την πρόσληψη προσωπικού το οποίο προσωπικό να προβλέπεται στον ΕΚΛΚΠ (=Εσωτερικό Κανονισμό Λειτουργίας και Κατάστασης Προσωπικού [πρώην Κ.Ε.Υ.]), αυτή αφού προσαρμοστεί στον δικό μας ΟΕΒ, πρέπει να περιλαμβάνει:

α. Τον αριθμό των θέσεων κατά κατηγορίες, κλάδους ή ειδικότητες.

Εδώ να σημειώσουμε και να διαφοροποιήσουμε την διατύπωση της α­νακοίνωσης πρόσληψης κατά το εξής, το οποίο χωρεί λόγω της εποχιακής μας εργασίας και της αυξομείωσής της:

Αντί να πούμε: «… για την πρόσληψη εξ (6) υδρονομέων…», μπορούμε να πούμε την φράση: «… μέχρι έξι (6) υδρονομέων…».

Ανάλογα μπορεί να γίνει και με άλλες ειδικότητες, όπως ηλεκτρολόγοι-ηλεκτροτεχνίτες κλπ.

β. Τα προσόντα πρόσληψης (γενικά και ειδικά).

γ. Την χρονική διάρκεια της εργασίας των εργαζόμενων.

Λόγω της εποχιακής φύσης στους ΟΕΒ, επειδή δηλαδή δεν μπορεί να προσδιοριστεί η χρόνος λήξης της εργασίας πολλών ειδικοτήτων εργαζομέ­νων (αυτό εξαρτάται από τις καιρικές συνθήκες, κι έτσι αν βρέξει το επο­χιακό προσωπικό σταματάει νωρίτερα) γράφουμε περίπου:

«…. Η λήξη των εργασιών ορίζεται κανονικά π.χ. στις 15 Σεπτεμβρίου, εκτός αν βρέξει. Αν βρέξει τον μήνα Σεπτέμβριο ή στα τέλη Αυγούστου του ιδίου έτους, τότε σταματά τις εργασίες του ο Οργανισμός μας, αλλά και κατά συνέπεια όλοι ο υδρονομείς (ανάλογα στις άλλες ειδικότητες) ….».

(βλέπε εδώ και σχέδιο «Σύμβαση Εργασίας με Υδρονομέα», ηλεκτρο­λόγους κλπ» στην Ιστοσελίδα www.drakosxar.gr).

δ. Τα απαιτούμενα δικαιολογητικά κατά περίπτωση.

ε. Η δημοσίευση της ανακοίνωσης γίνεται 15 (δέκα πέντε) ημέρες από την έναρξη της προθεσμίας υποβολής των αιτήσεων των υποψηφίων (ε­φαρμογή των άρθρων 18 -19 του νόμου του ΑΣΕΠ).

(Αυτό αναφέρεται στο Άρθρο 18: «Πλήρωση θέσεων βάσει προτεραιό­τητας» κι όχι με διαγωνισμό δηλαδή, και άρθρο 19 «Πλήρωση θέσεων ειδι­κού επιστημονικού προσωπικού και υπαλλήλων επί θητεία»).

Η προθεσμία υποβολής αιτήσεων.

Η προθεσμία υποβολής αιτήσεων, δεν μπορεί να είναι μικρότερη των 10 (δέκα) ημερών από την ημερομηνία ανακοίνωσής της.

στ. Όταν πρόκειται για διαφορετικές ειδικότητες (πρόσληψη εργαζομέ­νων σε διαφορετικές ειδικότητες), η προκήρυξη για τα δικαιολογητικά αυτά της καθεμιάς ξεχωριστά ειδικότητας είναι χωριστή (περίπτωση στ, του πα­ραπάνω άρθρου του ΑΣΕΠ) για την κάθε ειδικότητα. (Ενιαία είναι η ανα­κοίνωση για την ίδια ειδικότητα πολλών φορέων μαζί, όπως κάνει το δημό­σιο, π.χ. για πολλά σχολεία μαζί κλπ).

ζ. Εντοπιότητα. Στα προσόντα περιλαμβάνεται και η εντοπιότητα. Προηγούνται δηλαδή όσοι είναι μόνιμοι κάτοικοι των Τοπικών/Δημοτικών Κοινοτήτων που μετέχουν στο εγγειοβελτιωτικό μας έργο. Αυτό αποδει­κνύεται από Πιστοποιητικό του οικείου Δήμου.

Δεν αποκλείεται δηλαδή να καταθέσει αίτηση ένας από άλλο μέρος, αλ­λά προηγείται, όπως εξηγήσαμε, ο μόνιμος κάτοικος των περιοχών του εγ­γειοβελτιωτικού έργου του ΟΕΒ.

η. Ηλικία. Καθορίζεται η ηλικία των υποψηφίων.

Το προσωπικό να έχει συμπληρώσει το 18ο έτος της ηλικίας του και να μη έχει υπερβεί το 65ο έτος και να μη έχει κώλυμα κατά το άρθρο 8 του Υπαλληλικού Κώδικα (ν. 2683/1999), με επιφύλαξη των ειδικών διατάξεων του άρθρου 4 παρ. 6 του ν. 2207/1994 (βλέπε στο τέλος).

Σε μερικές ειδικότητες, ζητείται με σαφήνεια όριο ηλικίας εργαζόμενου, ως κριτήριο, π.χ. αν είναι μια θέση για εργατοτεχνίτη ή εργάτη καθορίζεται κλίμακα της ηλικίας, π.χ. ηλικία 24-50 ετών α βαθμούς, για ηλικία μεγαλύ­τερη β βαθμοί. Εκεί δηλαδή ζητείται να υπάρχει μεγαλύτερη απόδοση του εργαζόμενου. Με άλλα λόγια δεν αποκλείεται ένας με ηλικία μικρότερη των 24 ετών ή μεγαλύτερη των 50, αλλά τίθενται βαθμοί, μόρια όπως στο δημόσιο, ανάλογα.

θ) Οικογενειακά ή κοινωνικά κριτήρια.

Οικογενειακά κριτήρια είναι ο αριθμός παιδιών, τέκνα πολύτεκνων οι­κογενειών ή πολύτεκνων οικογενειών με ανήλικα τέκνα, τέκνα μονογονεϊ­κών οικογενειών κλπ.

Παλιότερα υπήρχαν μόνο τα οικογενειακά κριτήρια, αλλά με τον ΑΣΕΠ και εξής ισχύουν και τα κοινωνικά, που μπορεί να είναι: ο μακροχρόνια ά­νεργος, τα εισοδηματικά κριτήρια κλπ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Σημαντικές Σημειώσεις - Διευκρινίσεις:**

1) Όταν έχουμε ισοβαθμία μεταξύ των υποψηφίων με τα ίδια προσόντα.

Αν υποτεθεί ότι μπαίνουν βαθμοί (μόρια) στα παραπάνω προσόντα, τό­τε:

Μεταξύ ισοβαθμούντων προηγείται αυτός που έχει τους περισσότερους βαθμούς στο πρώτο κριτήριο (τίτλος σπουδών) ή αν έχει δεύτερο τίτλο σπουδών, ή τον μεγαλύτερο βαθμό που έχει στον τίτλο σπουδών (στο πτυ­χίο).

(Μιλάμε πάντα για αναγνωρισμένο τίτλο σπουδών, κι αν προέρχεται από χώρες του εξωτερικού, να είναι και ισότιμο με την ειδικότητα που ζη­τείται).

2) Όσον αφορά την προϋπηρεσία – εμπειρία.

Ως εμπειρία νοείται η απασχόληση με σχέση εργασίας ή σύμβαση έργου στο δημόσιο ή τον ιδιωτικό τομέα ή άσκηση επαγγέλματος σε καθήκοντα ή έργα συναφή με το γνωστικό αντικείμενο του τίτλου σπουδών ή με το αντι­κείμενο της προς πλήρωση θέσης, μετά την απόκτηση του βασικού τίτλου σπουδών με τον οποίο ο υποψήφιος μετέχει στη διαγωνιστική διαδικασία και ως προς τις περιπτώσεις για τις οποίες απαιτείται άδεια άσκησης επαγ­γέλματος, μετά τη λήψη της άδειας.

Όμως ισχύει το εξής παρακάτω, όσον αφορά την προϋπηρεσία τους ΟΕΒ:

Με την παρ. 3 του άρθρου 12 του Ν. 3230/2004 (ΦΕΚ Α΄ 44) ορίστηκε ότι: «Η απαιτούμενη από τις διατάξεις της παρ. 2 του άρθρου 7 και της παρ. 1 του άρθρου 8 του Ν. 3051/2002 βεβαίωση της επιθεώρησης εργασίας για το είδος της παρασχεθείσας εργασίας, όταν η προϋπηρεσία του υποψηφίου έχει διανυθεί στον ιδιωτικό τομέα, καταργείται για τις προκηρύξεις που εκ­δίδονται από την δημοσίευση του παρόντος και εφεξής».

Επομένως, κι εμείς ως ΟΕΒ, πρέπει να υπολογίζουμε την προϋπηρεσία του υποψήφιου που αυτός έχει σε ΟΕΒ ή στο δημόσιο σε καθήκοντα ή έρ­γα συναφή με το γνωστικό αντικείμενο του τίτλου σπουδών ή με το αντι­κείμενο της προς πλήρωση θέσης, μετά την απόκτηση του βασικού τίτλου σπουδών με τον οποίο ο υποψήφιος μετέχει στη διαγωνιστική διαδικασία και ως προς τις περιπτώσεις για τις οποίες απαιτείται άδεια άσκησης επαγ­γέλματος, μετά τη λήψη της άδειας.

3) Όσον αφορά τα κωλύματα του προσωπικού από πλευράς ποινικού μητρώου, αναφέραμε τα εξής, παραπάνω:

Το προσωπικό να έχει συμπληρώσει το 18ο έτος της ηλικίας του και να μη έχει υπερβεί το 65ο έτος και να μη έχει κώλυμα κατά το άρθρο 8 του Υπαλληλικού Κώδικα (ν. 2683/1999), με επιφύλαξη των ειδικών διατάξεων του άρθρου 4 παρ. 6 του ν. 2207/1994.

Αναφέρει λοιπόν το άρθρο 4 παράγρ. 6 του ν. 2207/1994:

«6. Τα κωλύματα διορισμού σε δημόσιες υπηρεσίες, ν.π.δ.δ., υπηρεσίες δήμων και κοινοτή­των, που οφείλονται σε προηγούμενη εγκληματική δράση, δεν ισχύουν για άτομα το οποία έχουν εκτίσει την ποινή ή τα μέτρα ασφαλείας που τους έχουν επιβληθεί ή έχουν απολυθεί υπό όρο, εφόσον προσλαμβάνονται σε θέσεις βοηθητικού ή ανειδίκευτου προσωπικού με σχέση εργασίας ορισμένου ή αορίστου χρόνου ή ως ωρομίσθιοι».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**6. Η διαδικασία δημοσίευσης της προκήρυξης-ανακοίνωσης**

**πρόσληψης του εποχιακού προσωπικού**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. Τόπος δημοσίευσης της ανακοίνωσης-προκήρυξης πρόσληψης

Όσον αφορά την δημοσίευση της προκήρυξης του εποχιακού προσωπι­κού, είναι σημαντικό αυτή να δημοσιεύεται σε όλους τους χώρους ανακοι­νώσεων όλων των Τοπικών/δημοτικών Ενοτήτων που μετέχουν στο έργο του ΟΕΒ και συγχρόνως να έχει αποσταλεί και στους Δήμους στους οποί­ους ανήκουν αυτές.

2. Αποδεικτικό δημοσίευσης

Κανονικά πρέπει να παραλάβουμε και το σχετικό αποδεικτικό δημοσίευ­σής των από αυτούς. Κι αυτό το κάνουμε ιδίως τις πρώτες φορές που δημο­σιεύουμε τέτοιες προκηρύξεις-ανακοινώσεις όπου το ενδιαφέρον είναι πο­λύ μεγάλων από μέρους των υποψηφίων (αργότερα, με δεδομένο τον παρά­γοντα της προϋπηρεσίας-εμπειρίας, το ενδιαφέρον αυτό μειώνεται).

Αν δεν μας δώσει ο Δήμος το παραπάνω σχετικό Αποδεικτικό Δημοσί­ευσης, συντάσσουμε ένα τέτοιο μόνοι μας και βάζουμε δύο μάρτυρες να το υπογράψουν στην κάθε Τοπική/Δημοτική Κοινότητα που το αναρτούμε.

3. Ημερομηνία δημοσίευσης της προκήρυξης-ανακοίνωσης

Κατά το άρθρο 16 του ΑΣΕΠ, περίπτωση ε, αναφέρεται ότι η δημοσίευ­ση να γίνεται 15 (δέκα πέντε) μέρες πριν από την έναρξη της προθεσμίας υποβολής των αιτήσεων των υποψηφίων (εφαρμογή των άρθρων 18 -19 του νόμου του ΑΣΕΠ).

*(Βλέπε και παραπάνω, όσα για τον ΑΣΕΠ αναφέραμε).*

Να υπενθυμίσουμε ότι από τον ΕΚΛΚΠ (Εσωτερικό Κανονισμό Λει­τουργίας και κατάστασης Προσωπικού) δεν προβλέπονται αυτά, οπότε τα παίρνουμε από τον ΑΣΕΠ, από την ανάλογη περίπτωση του ΑΣΕΠ.

Σημείωση.

Την πρώτη φορά όμως ή όταν έχουμε μεγάλη συμμετοχή υποψηφίων, να χρη­σιμοποιήσουμε και την ίδια διαδικασία για το μόνιμο προσωπικό των ΟΕΒ, όπως προβλέπει το άρθρο 8 του παραπάνω ΕΚΛΚΠ (Εσωτερικό Κανονισμό Λειτουρ­γίας και Κατάστασης Προσωπικού), π.χ. δημοσίευση σε μια τοπική εφημερίδα τριάντα (30) μέρες πριν από τον διαγωνισμό.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**7. Το Διοικητικό Συμβούλιο να προσλάβει το εποχιακό προσωπικό.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Στο άρθρο 15 «Επί Συμβάσει Προσωπικό», περίπτωση 3, αναφέρονται τα εξής:

**Άρθρο 15ο**

**Επί Συμβάσει Προσωπικό.**

1.- ……………………………………

2.-…………………………………….

3- Το προσωπικό αυτό προσλαμβάνεται με απόφαση του Διοικητικού Συμβουλίου ή ύστερα από σχετική εξουσιοδότηση από τον Πρόεδρο του Διοικητικού Συμβουλίου και με την προϋπόθεση ότι υπάρχουν εγκεκρι­μένες σχετικές πιστώσεις στον προϋπο­λογισμό της χρήσης.

4.- ……………………………………

………………………………………..

Επίσης,

εξηγήσαμε όμως και αλλού, ότι οι ΤΟΕΒ μπορούν να προσλαμβάνουν το εποχιακό προσωπικό εκτός ΑΣΕΠ (σε προηγούμενη επικοινωνία μας).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πρόσληψη εποχιακού προσωπικού**

**8. Περιεχόμενο της προκήρυξης πρόσληψης**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Το περιεχόμενο της προκήρυξης πρόσληψης πρέπει να περιλαμβάνει τα όσα είπαμε παραπάνω. Ιδιαίτερα πρέπει να αναφέρονται ξεχωριστά τα δι­καιολογητικά-κριτήρια πρόσληψης για την κάθε ειδικότητα (εφόσον υπάρ­χουν διαφορετικά τέτοια).

*(Βλέπε παραπάνω τα σχετικά άρθρα 9 και 15 του ΕΚΛΚΠ ).*

Σ’ εκείνο όμως που μπορεί να επιμείνει κανείς για να «πατάει» καλά, για κάθε ενδεχόμενο, είναι ο ΕΚΛΚΠ (Εσωτερικό Κανονισμό Λειτουργίας και κατάστασης Προσωπικού).

Αυτός όσον αφορά τον χρόνο εργασίας του εποχιακού προσωπικού στο άρθρο 15 «Επί Συμβάσει Προσωπικό», στην περίπτωση 9, αναφέρει τα ε­ξής, όπως και πιο πάνω έχει εκτεθεί:

«9.- Το προσωπικό όλων των ειδικοτήτων του παρόντος άρθρου προσλαμβάνεται αποκλειστικά κατ’ ανώτατο όριο για χρονικό διά­στημα μέχρι πέντε (5) μήνες, με εξαί­ρεση τους χειριστές εκσκα­πτικών μηχ/των και τους Επόπτες Υδρονομέων – Επιμελητές Ει­σπράξεως – Φύλακες Έργων – Ηλεκτρολόγους – Ηλεκτρονικούς που προσλαμβάνο­νται κατ’ ανώτατο όριο για χρονικό διάστημα μέχρι οκτώ (8) μήνες».